Wonten ing Kitha Métz kathah wangunan griya lan apartemén.[18] Modhél griya kanthi arsitèktur modérn wiwit dipunremeni padunung Métz awit pungkasaning abad 19.[18] Sasampunipun Perang Donya I, kathah wangunan ing Kitha Métz ingkang dipunwangun malih kanthi arsitèktur modérn.[18] Saben-saben wangunan ing Métz bénten arsitèkturipun, ananging wonten perangan wangunan ingkang taksih dipunjagi kakhasanipun.[18] Griya modérn ingkang ageng ukuranipun dipunparingi lawang lan kori (cendhéla) ingkang ageng.[18]